SARJA PERUSTUU TOSITAPAHTUMIIN, MUTTA JOITAIN ASIOITA -
ON MUUTETTU DRAAMALLISISTA SYISTÄ.
Epäillyn nimi on Robert Napper.
Hän on ollut vangittuna Broadmoorin psykiatrisessa sairaalassa vuodesta 1995.
Hänet on tuomittu kaksoismurhasta ja raiskauksista,
joita epäillään olevan enemmän.
Napper tappoi Rachelin, André.
Tämä tiimi todistaa sen.
Pitäisikö minun vain uskoa teitä?
BRITANNIAN KONSULAATTI
Miksi uskoisin?
DNA-vastaavuus on hyvin todennäköisesti…
Jos se olisi todiste, olisitte syyttäneet miestä,
mutta sehän ei ole totta, eihän?
Näyte ei täytä vielä vaatimuksia. -Entä jos ei täytäkään?
Oletamme jo, että meidän pitää turvautua muihin todisteisiin,
mutta pääepäillyn ansiosta haku tarkentuu.
Eli hän ei ole tunnustanut. -Emme ole vielä haastatelleet häntä.
Tiedämme Napperin muista rikoksista,
että hän ottaa vastuun vain, kun vaihtoehtoja ei ole.
Stagg-tiimi keskittyi tunnustukseen. -Tiedän, mitä he tekivät.
Me keräämme pitäviä todisteita, jotka osoittavat Napperin kiistatta syylliseksi.
Kuulkaa.
Ymmärrän, että haluatte varmuuden. -Haluan totuuden.
Siitä ja sitä seuranneista päivistä, joista kukaan ei ole joutunut vastuuseen.
Kun teillä on se, sitten kuuntelen.
Selvä.
Ratkaisematon tapaus tasan 14 vuotta sitten.
Tutkintaa on puolitoista vuosikymmentä supistettu ja sitten tarkistettu.
Nyt tarkastellaan uusia todisteita. Uusia syytteitä ei toistaiseksi ole.
Mitä isäsi tekee tänään?
Ihan sama.
André, oletko kotona? Francisco tässä.
En ole nähnyt sinua moneen kuukauteen. Missä olet?
Olemme huolissamme sinusta.
Miten siis sijoitamme Robert Napperin Wimbledon Commoniin -
aamulla 15. heinäkuuta 1992?
Aloitetaan todistamalla, ettei hän ollut siellä, missä sanoo olleensa.
Hyvä. Eli missä?
Töissä Greenwichin Sercossa. Sanoo olleensa siellä koko päivän.
Onko entisiä kollegoita vielä kuvioissa? -Työnjohtaja. Häntä haastateltiin silloin.
Hän merkitsi työtunnit vuosikalentereihin. Vuotta 1992 ei koskaan löydetty.
Aivan. Kannattaisiko miestä jututtaa vielä?
Enpä usko. -En minäkään.
Meidän täytyy kuitenkin tarkastella kaikkea…
Kaikkea ja kaikkia kuin sitä ei olisi koskaan nähty.
Onko sinulla se kengänjälki? -Joo, kas tässä.
Tone, katsopa tätä kengänjälkeä.
Se on yksi ainoista fyysisistä todisteista alkuperäiseltä rikospaikalta.
Benno on yrittänyt löytää rekistereistä Napperin kengistä vastaavan, mutta…
Napperin huoneesta ei löytynyt pidätyspäivänä lainkaan kenkiä.
Ei yhtään mitään. -Eli…
Mietimme vain, että mitä hänellä oli jalassa, kun hänet pidätettiin.
Häntä ei koskaan vapautettu, eihän? -Ei.
Eivät kai ne voi yhä olla hänen tavaroidensa joukossa.
Kymmenen vuotta Broadmoorin varastossa.
Kannattaa vilkaista.
Paras pelata varman päälle viime kerran jälkeen.
Ei sanaakaan kenellekään ennen etsintälupaa.
Joo. -Mitä?
Oletko yrittänyt saada etsintälupaa vankilaan?
Alex.
Oletko kunnossa? -Joo.
Miten viikkosi on sujunut? -Ihan hyvin.
Niinkö? Entä töissä? -Hyvin sielläkin.
Entä itselläsi?
Joo. Haluatko syödä nyt vai myöhemmin?
Syön Annan luona illalla. Tulin vain hakemaan pari juttua.
Selvä.
Mikset kertonut?
Luulin, että kerroin. -Koska? Et ole ikinä täällä.
Olen täällä nyt, jos haluat puhua. -Ei ole paljon puhuttavaa.
En tiedä, kiinnostaako sinua, onko poliisista kuulunut,
muttei ole. Homma ei selvästikään etene uuden epäillyn kanssa.
Pitää mennä suihkuun.
Siitä on yli kymmenen vuotta, kun olin siellä töissä.
Ettekö osaa sanoa varmasti, oliko Napper töissä sinä päivänä?
Minulla on pirun hyvä muisti, mutta… -Muistaisiko joku muu?
Kuten sanoin, hän ei ollut siellä kauan, ja näin hänen puhuvan vain itselleen.
Tytöt kiersivät hänet kaukaa.
Tiedät kai, että olen jo kertonut tämän? -Joo.
Säilytitte uskoakseni vuosikalentereja.
Aivan, autotallissa. En edes tiedä, miksi säilytin ne.
Niissä oli kaikkien työtunnit.
Annoin vuodet 91 ja 93 niille toisille. Loput menivät roskikseen.
Eikö vuotta 92 ole vieläkään löytynyt? -Ei.
Sopiiko, että vilkaisemme vielä? -Ette halua mennä sinne.
Olette aivan oikeassa, en haluakaan.
Ne ovat sitten valtavia. -Selvä.
Ne olivat seinällä. -Joo.
No voi helvetti.
Täällä näin, pomo.
VUODEN 1992 TYÖVUOROKALENTERI
Hyvää joulua. -Joo.
No niin. Tässä hän on, Robert Napper.
Keskiviikkona 15. heinäkuuta. Hän oli poissa töistä koko päivän.
Satavarmastiko? -George on siitä täysin varma.
Elikkä Robert Napper oli poissa töistä koko päivän.
Selvä. Nyt voimme todistaa, missä hän ei ollut.
Katsotaan, kertooko hän, missä oli.
BROADMOORIN PSYKIATRINEN SAIRAALA, ENGLANTI
Kiitos vielä.
Oletteko te hänen asianajajansa? -Kyllä.
Jos lääkärit havaitsevat ahdistusta haastattelun aikana, keskeytän heti.
Bob on henkisesti hauras.
Bob on myös tuomittu vanki. -Ja murhasta epäilty.
Hän ei itse asiassa ole vanki. Hän on potilas.
Olette sairaalassa, ette vankilassa.
Bob, täällä on sinulle tuoli.
Tulehan. -Hei, Robert.
Kas noin. Sillä lailla. No niin.
Selvä.
Tulimme puhumaan Rachel Nickellistä.
Sinähän tiedät sen nimen, eikö totta?
Sinulta on kysytty Rachelista aiemminkin.
Rachelille tehtiin seksuaalista väkivaltaa ja hänet murhattiin vuonna 1992.
Tieteen edistyksen ansiosta -
olemme nyt tunnistaneet aiemmin tuntemattoman miehen DNA:n,
joka löydettiin Rachelin ruumiista.
Se on sinun, Robert.
Ymmärrätkö, mikä DNA on? Se on yksilöllinen, kuin sormenjälki.
Tiedämme siis, että olit fyysisessä kontaktissa Rachelin kanssa sinä päivänä.
Etkö ollutkin?
Jos voit selittää sen meille, tämä on tilaisuutesi.
Kerrohan meille, mitä tapahtui.
Kuunteletko sinä?
Me emme tehneet sitä.
Olit siis töissä Sercossa Greenwichissä.
Heillä on siellä vuosikalenteri. Se todistaa, ettet ollut sinä päivänä töissä.
Se todistaa, että valehtelit poliisille, kun sinulta kysyttiin Rachelista 1995.
Miksi valehtelit?
Missä olit oikeasti 15. heinäkuuta?
Robert. -Ei kommenttia, kiitos.
Mistä muusta valehtelit?
Olit Wimbledon Commonissa sinä päivänä ja tapoit Rachel Nickellin. Vai mitä?
Etsivä Nash. -Miksi jätit pikkupojan henkiin?
Tuliko kiire murhattuasi Rachelin?
Lukemaani lausuntooni viitaten asiakkaani ei vastaa enää kysymyksiin.
Mikä äideissä oikein on? Omasi heitti sinut ulos, kun täytit 18…
Etsivä Nash. -Nyt riittää.
Kiitos. -Kiitti.
Oletko kunnossa? -Olen.
Olet sairaalassa, et vankilassa.
Jonne saamme etsintäluvan.
Hieno homma.
OMAISUUDEN VARASTOHUONE 1
Poliisi kuulustelee 40-vuotiasta miestä Rachel Nickellin murhasta.
Epäilty on tunnistettu DNA-läpimurron ansiosta.
Miehen uskotaan olevan Broadmoorin psykiatrisessa sairaalassa eri rikoksesta.
Scotland Yard ei vahvista nimeä.
He sanovat vain puhuvansa 40-vuotiaalle,
ja että haastattelu on osa Rachel Nickellin murhatutkintaa.
Pidit sitten lupauksesi.
Selvisin 18-vuotiaaksi yhtenä kappaleena.
Oletko sitä?
Olenko mitä?
No, oletko yhtenä kappaleena?
Joo, enköhän. -Hyvä.
Selvä. Luuletko siis, että olet päässyt siitä kaikesta yli?
Teemmekö tämän nyt? -Minun käskettiin heti olla rehellinen.
Olen yrittänyt pitää siitä kiinni.
Ja rehellisesti sanottuna, näin aikuisten kesken…
En usko, että olet. Lainkaan.
Haluan vain jatkaa elämääni. -Tiedän.
Lakkaa elämästä menneisyydessä. -Mitä se tarkoittaa?
Teeskentelenkö, ettei sitä tapahtunut, niin kuin sinä?
Tiedän, mitä tapahtui. Olin siellä.
Tiedän, mutta et tiedä, kuka sen teki. Tai miksi hän on yhä vapaana.
Meillä ei ole totuutta. Enkä usko, että ilman sitä voi olla mielenrauhaa.
Mielenrauhaako? -Kummallekaan.
Et ehkä saa sitä. Tuhlaat aikaasi.
Sinun täytyy hyväksyä se.
Ja vain jatkaa elämääni, niinkö?
Niinkö luulet tehneesi? Etsit vastauksia uskonnosta.
Kyse ei ole uskonnosta, vaan uskosta.
Ja oman polun löytämisestä.
Tai ehkä haet vain muuta ajateltavaa.
Mitä ikinä teenkään, se ei ole enää sinun ongelmasi.
Selvä.
Sir. -Mikä se on?
Ruskeat, kuten todistaja kuvaili. Selvä.
Joo, viedään ne asiantuntijoille.
Ei helkkari.
Joo, ota tuo.
Tuo oli ehdottomasti hyvä löytö.
Kun Alex tutkittiin sinä päivänä, hänen tukastaan löytyi -
useita pieniä metallivärisiä maalisiruja, punaisia.
Miten ne sinne joutuivat?
Ehkä eivät, mutta tämähän oli Napperin murhalaatikko.
Mikä parasta, Alexin hiusnäytteet ovat yhä olemassa.
Entä huono uutinen? Sellainen on aina.
Haastavampi uutinen on, että sirujen testaaminen tuhoaa ne samalla.
Saamme siis yhden tilaisuuden. Jos testi epäonnistuu, todiste on menetetty.
Ilman osumaa niistä ja kengistä emme voi syyttää Napperia.
Aivan, ne kengät. He eivät ole vielä tutkineet niitä, mutta koko on kai väärä.
Ei saatana.
He vievät ne kuitenkin Commoniin testattaviksi samoissa olosuhteissa.
Eli pidetään peukkuja. -Tosi helvetin tieteellistä.
Pomo.
Sinulle on puhelu.
Rikosteknikko. -Sanoo puhuvansa vain sinulle.
Se on haaste oikeuteen, Robert.
Poliisi syyttää sinua Rachel Nickellin murhasta.
Me emme tehneet sitä.
Selvä.
Kuka siellä oli?
Isä.
Se oli poliisista.
Saiko hän syytteen?
He haluavat tietää, tulemmeko oikeudenkäyntiin.
Et kai meinaa lähteä viime kerran jälkeen? -En halua luottaa jonkun toisen sanaan.
Minun pitää nähdä se itse, sinunkin. -Oikeudenkäynti ei liity meihin.
Todennäköisyys sille, että DNA-profiili -
kuuluisi jollekin toiselle, on yksi 12 miljoonasta.
Minä en lähde. Se on viimeinen sanani. Sinunkaan ei pitäisi.
Rachel Nickellin murhasta syytetty 41-vuotias mies on tutkintavankeudessa.
Napper esiintyi videoyhteyden avulla Broadmoorin psykiatrisesta sairaalasta.
Oikeuskäsittely on myöhemmin tässä kuussa.
Isä!
Isä. -Tiedän.
He tiesivät, missä olimme. He odottivat vain tekosyytä.
Tappeleminen ei auta. Lopeta.
Jos puhut minulle, muut jättävät sinut rauhaan.
Olemme jo sanoneet kaiken.
Tuhlaat aikaasi. -Puhutaan rahasta.
Haista paska! -Sinäkö siellä, Alex?
Poliisi on kutsuttu. Olet täällä luvatta. Mene pois!
He ovat puhuneet naapureille. Pian koko kaupunki tietää.
Mitä sitten? -Entä Anna?
Mitä hänestä? -Tuskin olet kertonut.
Eikö hänen pitäisi kuulla se sinulta?
Alex, miten menee? Pete Collier The Sunista.
Tässä menisi vain pari minuuttia.
Äitisi kuulostaa mahtavalta.
Muistan hänen kasvonsa, mutta ennen kaikkea muistan sen tunteen,
että hän rakasti minua koko sydämestään, ja minä häntä.
Muistan hänen tuoksunsa. Säilytin hänen hajuvesipullonsa.
Mikset kertonut aiemmin?
Se on eri elämää.
Enkä ole tottunut puhumaan siitä.
Isä on aina ollut hyvin…
Se laukku etuovella… Aina valmiina pakenemaan, jos…
Nyt teidät on löydetty. Mitä nyt tapahtuu?
Tällä kertaa en aio paeta.
Tiedän, että monet ovat esittäneet kysymyksiä.
Ymmärräthän miksi?
He tietävät, että hän on miljonääri. Siksi he palaavat. He tietävät perheestä.
Entä sinun perheesi, Bob? Haluaisin tietää lisää heistä.
He ovat "Who's Who" -kirjassa.
Tiedän, että isäsi oli sinulle tärkeä. Ihailit häntä.
He eivät usko, että minä… että hän voitti Nobelin rauhanpalkinnon.
Koska hän ei kertonut heille kaikkea.
Isäsihän jätti sinut. -Osa luvuista kaksinkertaistui.
Ne vuodet tuntuivat siis kaksi kertaa pidemmiltä kuin olisi pitänyt.
Olen huomannut, että olet miettinyt viime aikoina paljon lukuja ja muutakin.
Mistähän se johtuu? Mitä pelkäät, Bob?
Kaikki rahat ovat pankissa Sidcupissa.
Kaikki rahat Tähtien sodasta.
Haluaisin puhua Rachelista.
Siitä voisi olla apua.
En aio kysyä, tapoitko hänet. Se ei ole minun tehtäväni psykiatrinasi.
Tehtäväni on auttaa sinua kohtaamaan totuus.
Ajattelet ehkä, että se tarkoittaa, että jäät tänne pidemmäksi aikaa.
Ehkä jopa pysyvästi.
Mutta se voisi toisessa mielessä vapauttaa sinut.
Tämä voisi olla sinulle todellinen mahdollisuus alkaa edistyä.
Entä Rachelin perhe?
Heille on varmasti hyvin tärkeää saada tietää totuus.
Entä se pikkupoika?
Eikö hän ansaitse tietää, mitä äidille tapahtui?
Entä pikkupoika sinun sisälläsi, Bob?
Hän on yhä siellä, eikö?
Mitä hän ansaitsee?
Missä Alex on? Palasiko hän Lontooseen? Palasiko hän oikeudenkäyntiin?
Toteutuuko oikeus tällä kertaa?
Missä Alex on? -Haluamme vain puhua! André!
Haluamme selvittää asian.
Herra Hanscombe, André. Poliisipäällikkö Campbell.
Anteeksi, että jouduit odottamaan.
Meidän piti tavata monta tuntia sitten. -Tuli kiireellinen meno. Istu, ole hyvä.
Muistan sinut. -Niinkö?
Ehkä. Olin tosin vain sivuosassa alkuperäisessä tutkinnassa.
Halusin nähdä sinut, koska sinun tulisi kuulla tiettyjä faktoja,
ennen kuin kerromme medialle.
Mitä faktoja? -Herra Napperista.
Hän on ilmeisesti ollut tekemisissä eri viranomaisten kanssa -
lapsena ja myöhemmin ennen vakavimpia rikoksiaan.
Haluan vakuuttaa, että hän tuli poliisin tietoon vain pikkurikkeistä.
Voimme kuitenkin vain odottaa, että ystävämme mediassa…
Tiedän, että sinulla on kokemusta.
…paisuttelevat pikkuasioita.
Tarkoitatko, että te tiesitte hänestä ennen murhia?
Jälkiviisaus on hieno asia, André.
Kukaan ei kuitenkaan olisi voinut aavistaa Napperin rikosten todellista laajuutta.
Pyytäisin, ettet olisi tekemisissä median kanssa oman itsesi vuoksi.
Tiedät, millaisia he ovat. Tärkeintä on nyt,
että sinä ja poikasi saatte ansaitsemanne oikeuden.
Keskitytään vain siihen. Meidän kaikkien vuoksemme.
Kiitos, että tulit.
KESKUSRIKOSTUOMIOISTUIN, LONTOO
Hiljaisuutta saliin. Nouskaa seisomaan, olkaa hyvät.
Olkaa hyvät ja istukaa.
Voisiko syytetty nousta seisomaan?
Robert Clive Napper, teitä syytetään siitä, että 15. heinäkuuta vuonna 1992 -
Wimbledon Commonissa Lontoossa te murhasitte Rachel Nickellin.
Miten vastaatte?
Kiistän syyllisyyteni -
murhaan.
Mutta -
myönnän syyllisyyteni alentuneeseen syyntakeisuuteen.
Anteeksi. Syyllinen alentuneesti syyntakeisena tehtyyn tappoon.
Herra Napperilla on ollut Aspergerin oireyhtymä lapsuudesta asti.
Hänellä on hiljattain todettu paranoidinen skitsofrenia.
Mutta hänen psykoosinsa on ollut havaittavissa jo vuonna 1989,
kun hän joutui sairaalaan yritettyään riistää oman henkensä.
Hän uskoo, että hänellä on telepaattisia kykyjä.
Hän on kertonut, että IRA on ampunut häntä polveen,
ja että hänen sormensa räjähtivät hänen purkaessaan pommia.
Hän sanoo sormien kasvaneen takaisin, koska hän hengitti kimallehöyryjä.
Herra Napper, nouskaa ylös.
Te puukotitte Rachelia yhteensä 49 kertaa Alexin ollessa koko ajan paikalla.
Jäljet pojan kasvoilla todistavat käsitykseni mukaan,
että raahasitte hänet pois äitinsä luota.
Ette melko varmasti tappanut häntä, kuten sittemmin Jazmine Bissetin,
koska pelkäsitte jäävänne kiinni, jos viipyisitte vielä pidempään.
Nuorena aikuisena Alex tietää nyt, että hänen äitinsä tappanut mies -
on tuotu, vaikkakin myöhään, oikeuden eteen.
Hän voi kenties nyt päättää pitkäksi venyneen luvun elämässään.
Te olette minun mielestäni hyvin vaarallinen mies.
Teidät on palautettava välittömästi Broadmooriin, eikä teitä vapauteta,
ellette ole enää vaaraksi yleisölle.
Sitä tuskin tapahtuu koskaan.
Onko teillä mitään sanottavaa?
Asiakkaani haluaisi pyytää anteeksi -
Rachel Nickellin ystäviltä ja perheeltä hirvittävää tekoaan.
Kuten myös Colin Staggilta, jota syytettiin väärin perustein murhasta.
Viekää hänet pois.
Pyytäisikö joku anteeksi pikkupojalta?
Voi, André.
Olet varmasti tyytyväinen tuomioon. Voit vihdoinkin jättää sen taaksesi.
Apulaispoliisipäällikkö Yates sanoo muutaman sanan medialle.
Halusin vain kysyä, haluatko lisätä jotain.
Eikö sinulla näiden vuosien jälkeen ole muuta sanottavaa?
Anteeksi mitä? -Miksi tässä kesti näin kauan?
Olisitte voineet pysäyttää hänet, ennen kuin hän tappoi ketään.
Luulen… -Eikö totta?
Eli ei, minulla ei ole mitään sanottavaa.
Ei heille eikä todellakaan sinulle.
Mies on tunnustanut Rachel Nickellin tapon.
Poliisi myöntää, että Napper olisi voitu pysäyttää.
Pidätykseen oli monta tilaisuutta.
Voimme vihdoinkin sanoa,
että olemme saaneet oikeutta Rachelille ja hänen perheelleen.
Käännyn nyt Colin Staggin puoleen.
Elokuussa 1993 häntä syytettiin väärin perustein Rachelin murhasta.
Pyydän tänään häneltä anteeksi.
Tunnustamme myös asian valtavan ja kestävän vaikutuksen hänen elämäänsä.
Nyt on myös oikea hetki tunnustaa -
nykyisen tutkintaryhmän omistautunut ja ammattimainen työ,
joka on tuonut meidät tähän.
He ovat herkeämättä kiinnittäneet huomiota yksityiskohtiin.
He etsivät monta vuotta määrätietoisesti todisteita,
jotka lopulta toivat Robert Napperin oikeuden eteen.
Tänään on käynyt ilmi, kuinka Napper välttyi kiinnijäämiseltä -
pikemminkin Lontoon poliisin instituutionaalisen epäpätevyyden -
kuin tappajan juonikkuuden vuoksi.
Miksi tappaja pyytäisi anteeksi, jos se ei vaikuta tuomioon?
Se mies ei voi hyvin, Alex. Olemme tienneet sen jo kauan.
Hän ei ehkä itsekään tiedä syytä.
Etsit vieläkin jotain, vai mitä?
En tarvitse enempää neuvoja.
Onko oikeudenkäynti… -Se ei merkitse minulle mitään.
Entä Robert Napper?
Minä ainakin miettisin, miksi. -Miksi mitä?
Miksi hän teki niin? Koska hän on sairasko?
Hän teki silti valintansa.
Mutta miksi? Ansaitset selityksen.
LONTOO
Tohtori Monroe. Voimmeko jutella hetken? -Olen myöhässä.
Hoiditte Robert Napperia, eikö totta? Olitte yksi hänen lääkäreistään.
Olen jo sanonut kaiken lehdistölle. -En ole lehdistöstä.
Olen Alex Hanscombe, Rachel Nickellin poika.
Vaivaisin teitä vain 15 minuuttia.
En voi kertoa mitään, mikä ei olisi jo yleisesti tiedossa.
Voisitte kertoa, kuka ja millainen hän on. -On hyvin vähän kerrottavaa.
Häntä kuulemma kiusattiin koulussa, ja vanhemmat riitelivät paljon.
Lievästi sanottuna. Robert oli vanhin.
Hän ja hänen äitinsä joutuivat pojan humalaisen isän väkivallan kohteeksi.
Robertin Asperger diagnosoitiin vasta myöhään lapsuudessa,
mikä vain pahensi eristyneisyyttä.
Noin 12-vuotiaana hänet pahoinpideltiin vakavasti.
Se on poliisiasia. Miestä syytettiin.
Perheystävä raiskasi Robertin metsässä.
Miksi hän hyökkäsi naisten kimppuun?
Miksi hän valitsi äitejä lapsineen? En voi kertoa sitä, koska en tiedä.
Tiedän, ettei teillä ole vastauksia.
Tarkoitan, että Robert ei koskaan puhunut rikoksistaan. Ei kenellekään tietääkseni.
Hän on ehkä ollut silmittömän vihainen äidilleen isän lähdön takia.
Ja hän rankaisi äitiään yhä uudelleen sellaisten naisten kautta,
jotka olivat äidillisiä tavalla, jota hän ei koskaan saanut kokea.
Tarkoitatteko siis,
että minun äitini oli hänen äitinsä?
Mahdollisesti. Ehkä hän jätti sinut samasta syystä henkiin.
Koska sinä olit hän.
Muistaako hän?
Sen, mitä hänelle tapahtui.
Uskon niin. Hänellä on tosin hyvin vähän lapsuusmuistoja.
Traumatisoituneilla lapsilla on usein huono omaelämäkerrallinen muisti.
Tapahtumia, jotka muut muistavat, kuten syntymäpäiviä ja jouluja,
ei juuri koskaan ollut. Siinä on siis tyhjiö.
Minulla on paljon muistoja ennen sitä päivää ja sen jälkeen.
Sitten olosi on varmaankin tehty turvalliseksi ja rakastetuksi.
Alex. -Hei.
Mitä nuo ovat?
En ollut varma, näyttäisinkö sinulle, mutta ne oli osoitettu molemmille.
Se on lähetetty nimettömänä syyttäjänvirastosta.
Poliisi ei näköjään kertonut kaikkea.
Nämä muodostavat yksityiskohtaisen selvityksen hukatuista tilaisuuksista.
Istu alas. Tässä on jokainen hukattu tilaisuus pysäyttää tappaja,
ennen kuin hän hyökkäsi äitisi ja jopa sadan muun naisen kimppuun.
Lehdissä julkaistun lisäksi on paljon muuta.
Esimerkiksi vuonna 1989 hänen oma äitinsä kertoi poliisille -
hänen tunnustaneen raiskauksen, mutta sitä ei vain tutkittu.
Vuosi äitisi tappamisen jälkeen -
poliisi löysi hänet naisen takapihalta ja antoi hänelle vain kyydin kotiin.
Kolme kuukautta myöhemmin hän murhasi Jazminen ja Samanthan.
Lista vain jatkuu, virhe toisensa jälkeen. Hukattu tilaisuus toisensa jälkeen…
Tätäkö olet toivonut? Tämäkö tuo sinulle vihdoin mielenrauhan?
Ei, vaan… He pettivät meidät kaikki, ja tämä todistaa sen.
Heidänkin käsissään on verta, ei vain tappajan.
Ehkä hänetkin petettiin.
Anteeksi mitä? -En kertonut, miksi menin Lontooseen.
Tapasin lääkärin, joka hoiti häntä. -Kenet?
Hänen psykiatrinsako? Miksi? -Myös tappajalle tapahtui kamalia asioita.
Se ei tee tästä hyväksyttävää. -Ehkä pahempaa.
Älä vertaa itseäsi häneen. Sinussa ei ole mitään samaa.
Sepä siinä.
On vaikea tehdä hyviä valintoja, kun ei ole ketään, joka välittää.
Minulla on aina ollut joku. Oli äiti, ja sinä olet aina ollut läsnä.
Sanoin kerran, etten kunnioita sinua ja tarkoitin sitä.
En ole enää sitä mieltä.
Kunnioitan sinua valtavasti.
Pidit minut hengissä.
Ei, Alex, sinä… Sinä pidit minut hengissä.
Keskitytään nyt saavutuksiin.
Se on ainoa tie eteenpäin.
Äitisi olisi hyvin ylpeä sinusta.
Ehkä… teemme sen näin.
Ai minkä?
Ehkä käännämme kielteiset asiat myönteisiksi näin.
Miten? -En tiedä vielä, mutta…
Mitä ikinä se on, en voi tehdä sitä ilman sinua.
Ihmiset ovat koko ikäni sanoneet, että äitini tappaja säästi minut -
ja antoi minulle tilaisuuden.
Mutten usko, että minut jätti henkiin hän.
Uskon, että sen teki rakkaus.
Aika mielenkiintoista, eikö?
Voitko ajaa vielä vähän paloautollasi?
Mikä se on?
Mikä sinulla on? -Mikä siellä on?
Vasara. -Vasarako?
Joo.
No niin, Palomies Sami. Sitten mennään kiireen vilkkaa.
Lähdetään sitten. Heippa!
Olen takanasi.
Et taida olla siellä. -Rakastan sinua.
SYYTTÄJÄNVIRASTOSTA VUODETUN ASIAKIRJAKANSION AVULLA -
ANDRÉ JA ALEX RYHTYIVÄT OIKEUSTOIMIIN SUUR-LONTOON POLIISTOINTA VASTAAN.
RIIPPUMATON VALITUSLAUTAKUNTA ANTOI LOPULTA TUOMITSEVAN RAPORTIN.
SIINÄ LUETTELOITIIN "POLIISITOIMEN VIRHEET,
JOITA ILMAN ROBERT NAPPER OLISI VOITU PIDÄTTÄÄ -
ENNEN RACHELIN JA BISSETIEN MURHIA JA MONIA VÄKIVALTAISIA SEKSUAALIRIKOKSIA".
POLIISITOIMEN SISÄISESSÄ TUTKINNASSA LÖYDETTIIN SUURIA PUUTTEITA,
MUTTA VIRALLISIIN KURINPITOTOIMIIN EI RYHDYTTY.
RACHELIN UUTTA MURHATUTKINTAA VARTEN KEHITETYN DNA:N KORJAUSMENETELMÄN AVULLA -
RATKAISTIIN MONIA MUITA TAPAUKSIA.
ANDRÉ JA ALEX ASUVAT ESPANJASSA -
JA USKOVAT YHÄ USKON, TOIVON JA RAKKAUDEN VOIMAAN.
HE OVAT LÄHEISEMPIÄ KUIN KOSKAAN.
PERUSTUU ALEX HANSCOMBEN MUISTELMATEOKSEEN
Tekstitys: Sanna Autere